Honoré d'Urfé

Honoré d'Urfé, Châteauneuf-eko kondea, Valromeyko markesa, Virieu-le-Grandeko jauna (Marseilla, 1568ko otsailaren 11-Villefranche-sur-Mer, 1625eko ekainaren 1a) frantziar eleberrigile eta idazlea izan zen. Frantziako literaturako La Astrea izeneko lehen eleberri-ibaiaren (roman-fleuve) egilea da.Norbert Bonafous, Études sur L'Astrée et sur Honoré d'Urfé, F. Didot, 1846, 282 or., 16.or.

 Biografia 
Marseillan jaio zen, Forezeko familia noble batean. Honoré d 'Urfé Tournongo Collège-n ikasi zuen. Liga Katolikoaren aldekoa, Nemoursko dukeari leial izan zitzaion beti.https://www.biografiasyvidas.com/biografia/u/urfe.htm

1592ko abenduaren 2an, Nemoursko dukeak Montbrison (Loira) hartu zuen. Honoré dukearen zerbitzura jarri zen berriro; dukeak probintziako bakea berrezarri nahi du. 1595ean d'Urfe preso hartu zuten eta, laster askatu bazuten ere, berriro atxilotu eta espetxeratu zuten. Espetxeratu zutenean, Ronsard, Petrarca eta, batez ere, Jorge de Montemayorren Diana eta Tassoren Aminta irakurri zituen. 1594an Liga galdu ondoren, d'Urfek Savoiara emigratu zuen, dukea bere amaren ahaidea zelarik. Han idatzi zituen Epistola moralak (1598). Nemours kartzelatik irten zenean, Honoré teniente-general izendatu zuen Forezen gobernuan. 

1600eko otsailaren 15ean Honoré Forezera itzuli zen Diane de Châteaumorand bere koinatarekin ezkontzeko; aurretik Klemente VIII.ak Dianeri Anne d'Urférekin lotzen zitzaion ezkontza ezabatu zuen.https://web.archive.org/web/20050505185724/http://labastie.chez.tiscali.fr/web-labastie/honored.htm

Villafranca di Veronan bere zalditik erorita jasotako zaurien ondorioz hil zen, espainiarren aurkako gerra-kanpaina batean.

 Obra 
Honore d'Urfé ezaguna da, batez ere, bere La Astrea narrazio preziosista luze-luzeagatik. Lan hau artzain- eta bizantzio-eleberria gisa katalogatua izan da.https://www.britannica.com/biography/Honore-d-Urfe Neurri batean autobiografikoa eta amaitu gabea, lau zatitan argitaratu zen 1607 eta 1627 bitartean. "Le Roman des romans" edo "eleberrien nobela" deitu izan zaio, ez bakarrik liburugintzagatik, frantses literaturako lehen eleberri-ibaitzat hartzen baita (6 zati, 40 istorio, 60 liburu, 5.399 orrialde), baita bere garaiko Europan izan zuen arrakastagatik ere. Hizkuntza askotara itzuli zen.https://biblioteca-virtual.fandom.com/es/wiki/Honoré_d%27Urfé
 La Triomphante Entrée de Magdeleine de La Rochefoucaud à Tournon, 1583 Testua
 Épîtres morales, 1603 Testua
 Le Sireine, 1604 Testua.
 L'Astrée, 1607 Testua: I. eta III. atalak.
 La Savoysiade, 1609
 Paraphrases sur les cantiques de Salomon, 1618.
 La Sylvanire ou la Morte-vive, 1625 Testua. 

 Erreferentziak 

 Kanpo estekak 
 : Biografia.
 :Honoré d'Urfé Britannican.

Kategoria:Frantsesezko idazleak
Kategoria:Frantziako eleberrigileak
Kategoria:Marseillarrak
Kategoria:XVI. mendeko Frantziako idazleak
Kategoria:XVII. mendeko Frantziako idazleak
Kategoria:Frantziako saiakeragileak